Christendom in Afrika

Die Christendom in Afrika het Egipte eerste bereik, in die middel van die 1ste eeu n.C. Teen die einde van die 2de eeu het dit ook die streek om Kartago bereik. In die 4de eeu het die Koninkryk Aksum in die hedendaagse Eritrea en Ethiopië een van die eerste streke in die wêreld geword wat die Christelike geloof as ’n amptelike geloof aanvaar het, gevolg deur die Nubiese koninkryke Nobatië, Makoerië en Alodië twee eeue later. 

Belangrike Afrikane wat die vroeë ontwikkeling van die Christendom beïnvloed het, sluit in Tertullianus, Clemens van Alexandrië, Origenes van Alexandrië, Cyprianus van Kartago, Athanasius en Augustinus van Hippo.

Sedert die verspreiding van die Islam na Noord-Afrika het die grootte van Christelike gemeentes afgeneem, sodat van die oorspronklike kerke net die Grieks-Ortodokse Kerk van Alexandrië en die Kopties-Ortodokse Kerk van Alexandrië oorgebly het (hulle het ná die Konsilie van Chalcedon geskei geraak), asook die Ortodokse Tewahedokerk (wat geskei geraak het in die Ethiopies-Ortodokse en Eritrees-Ortodokse Tewahedokerk) in die Horing van Afrika. 

Die Keiserryk van Ethiopië was die enigste streek in Noord-Afrika wat die uitbreiding van die Islam as ’n Christelike staat oorleef het. Die Ethiopiese kerk het sy eie, besonderse godsdiensgebruike en ’n unieke kanon van die Bybel gehad. Die Ethiopiese Christendom was dus nie die produk van Europese sendingwerk nie, maar is heelwat vroeër deur sendelinge versprei.http://www.africanchristian.org African Christianity 

Vandag word die Christelike geloof aangehang deur die meerderheid bevolkings in Suider-Afrikaanse, Suidoos-Afrikaanse en Sentraal-Afrikaaanse state en ander in sommige dele van die Horing van Afrika en Wes-Afrika. Die Koptiese Christene maak ’n aansienlike meerderheid in Egipte uit. In 2020 was 49% van die kontinent se bevolking Christelik, terwyl Moslems 42% uitgemaak het.Gordon Conwell Theological Seminary, African Christianity, 2020 In ’n redelik kort tyd het Afrika verander van ’n kontinent met hoofsaaklik inheemse, tradisionele godsdienste tot een van hoofsaaklik Christene en Moslems. Sedert 2013 maak volgelinge van ’n tradisionele Afrikagodsdiens net in Togo die meerderheid uit. Dit is egter belangrik dat daar in die meeste gemeenskappe in Afrika wat hulleself as Christene beskou, ’n aansienlike samesmelting met tradisionele gelowe en praktyke is.Rosalind Shaw, Charles Stewart, Syncretism/Anti-Syncretism: The Politics of Religious Synthesis (1994)

Volgens data van die Gordon-kweekskool is daar vir die eerste keer meer Christene in Afrika as op enige ander enkele kontinent. "Die resultate wys Afrika heel bo met 631 miljoen Christelike bewoners, Latyns-Amerika in die tweede plek met 601 miljoen Christene, en Europa in die derde plek met 571 miljoen Christene."

Denominasies

Katoliek
Lidmate van die Rooms-Katolieke Kerk het gestyg van 2 miljoen in 1900 tot 140 miljoen in 2000.The Catholic Explosion , Zenit News Agency, 11 November 2011 Die meeste behoort tot die Latynse Kerk, maar ’n paar miljoen is lidmate van die Oosters-Katolieke Kerke.

Ortodoks
 Ethiopies-Ortodokse Tewahedokerk – 37 miljoen
 Kopties-Ortodokse Kerk van Alexandrië – 10 miljoen
 Eritrees-Ortodokse Tewahedokerk - 2 miljoen
 Grieks-Ortodokse Kerk van Alexandrië – 0,5 miljoen

Protestantisme

Anglikanisme
 Kerk van Nigerië – 20,1 miljoen
 Kerk van Uganda – 8,1 miljoen
 Anglikaanse Kerk van Kenia – 5 miljoen
 Episkopaalse Kerk van Suid-Soedan en Soedan – 4,5 miljoen 
 Anglikaanse Kerk van Suider-Afrika – 2,3 miljoen
 Anglikaanse Kerk van Tanzanië – 2 miljoen
 Anglikaanse Kerk van Rwanda – 1 miljoen
 Anglikaanse Kerk van Setraal-Afrika – 0,9 miljoen
 Anglikaanse Kerk van Burundi – 0,8 miljoen
 Kerk van Christus in die Kongo – 0,5 miljoen
 Anglikaanse Kerk van Wes-Afrika – 0,3 miljoen
 Hervormde Evangeliese Anglikaanse Kerk van Suid-Afrika – 0,09 miljoen

Baptisme
 Nigeriese Baptistekonvensie – 5 miljoen
 Baptisteunie van Uganda – 2,5 miljoen
 Baptistegemeenskap van Kongo – 2,1 miljoen
 Baptistekonvensie van Tanzanië – 2 miljoen
 Baptistegemeenskap van die Kongorivier – 1,1 miljoen
 Baptistekonvensie van Kenia – 0,6 miljoen
 Baptistekonvensie van Malawi – 0,3 miljoen
 Ghanese Baptistekonvensie – 0,3 miljoen
 Unie van Baptistekerke in Rwanda – 0,3 miljoen
 Evangeliese Baptistekerk van die Sentraal-Afrikaanse Republiek – 0,2 miljoen

Lutheranisme
 Ethiopiese Evangeliese Kerk Mekane Yesus – 8,3 miljoen
 Evangeliese Lutherse Kerk in Tanzanië – 6,5 miljoen
 Malagassiese Lutherse Kerk – 3 miljoen
 Die Lutherse Kerk van Christus in Nigerië – 2,2 miljoen
 Evangeliese Lutherse Kerk in Namibië – 0,7 miljoen
 Evangeliese Lutherse Kerk in Suid-Afrika – 0,6 miljoen
 Evangeliese Lutherse Kerk in die Republiek van Namibië – 0,4 miljoen
 Evangeliese Lutherse Kerk van Kameroen – 0,3 miljoen
 Evangeliese Lutherse Kerk in Zimbabwe – 0,3 miljoen

Metodisme
 Metodistekerk Nigerië – 2 miljoen
 Metodistekerk van Suider-Afrika – 1,7 miljoen
 Verenigde Metodistekerk van Ivoorkus – 1 miljoen
 Metodistekerk Ghana – 0,8 miljoen
 Metodistekerk in Kenia – 0,5 miljoen

Hervormde kerke (Calvinisme)
Presbiteriaanse Kerk van Oos-Afrika – 4 miljoen
 Presbiteriaanse Kerk Nigerië – 3,8 miljoen
 Presbiteriaanse Kerk van Afrika – 3,4 miljoen
 Kerk van Christus in Kongo – 2,5 miljoen
 Presbiteriaanse Kerk van Kameroen – 1,8 miljoen
 Kerk van Sentraal-Afrika Presbiteriaans – 1,3 miljoenPatrick Johnstone and Jason Mandryk, Operation World: 21st Century Edition (Paternoster, 2001), p. 419 .
 Presbiteriaanse Kerk in Soedan – 1 miljoen 
 Presbiteriaanse Kerk in Kameroen – 0,7 miljoen
 Evangeliese Presbiteriaanse Kerk, Ghana – 0,6 miljoen
 Verenigde Presbiteriaanse Kerk in Suider-Afrika – 0,5 miljoen
 Presbiteriaanse Kerk in Rwanda – 0,3 miljoen
Kerk van Jesus Christus in Madagaskar – 3,5 miljoen
 Verenigde Kerk in Zambië – 3 miljoen
 Evangeliese Kerk van Kameroem – 2,5 miljoen
 Nederduitse Gereformeerde Kerk in Suid-Afrika – 1,1 miljoen
 Verenigende Gereformeerde Kerk in Suid-Afrika – 0,5 miljoen
 Lesotho- Evangeliese Kerk – 0,3 miljoen
 Christelike Hervormde Kerk van Nigerië – 0,3 miljoen
 Hervormde Kerk in Zambië – 0,3 miljoen
 Evangeliese Hervormde Kerk in Angola – 0,2 miljoen
 Kerk van Christus in die Soedan onder die Tiv – 0,2 miljoen
 Evangeliese Kerk van Kongo – 0,2 miljoen
Evangeliese Kongregasionalistiese Kerk in Angola – 0,9 miljoen
 Verenigde Kongregasionalistiese Kerk van Suider-Afrika – 0,5 miljoen
Nederduitsch Hervormde Kerk van Afrika – 0,114 miljoen  
Gereformeerde Kerke in Suid-Afrika – 0,1 miljoenStatistieke, Gereformeerde Kerke in Suid-Afrika Besoek op 8 Oktober 2020
Afrikaanse Protestantse Kerk – 0,03 miljoen

Pinksterkerke
Apostoliese Geloofsending van Suid-Afrika – 1,2 miljoen
Vereniging van Pinksterkerke van Rwanda – 1 miljoen

Verwysings

Skakels